
REGLAMENT D’ORGANITZACIÓ I FUNCIONAMENT 
DE L’ESCOLA INFANTIL MUNICIPAL DE RÒTOVA


D’acord amb la potestat reglamentària i d’auto-organització reconeguda al municipi per la Llei 7/85, de 2 d’abril, Reguladora de les Bases de Règim Local, i pel Reglament d’Organització, Funcionament i Règim Jurídic de les Entitats Locals (reial decret 2.568, de 28 de novembre de 1986), l’Ajuntament en Ple aprova el Reglament d’Organització i Funcionament de l’Escola Infantil Municipal, el text del qual és el següent:

Article 1. El present reglament serà d’aplicació en l’àmbit de l’escola infantil municipal.

Del personal

Article 2. L’escola infantil és un servei municipal.

Article 3. L’escola infantil serà atesa per personal docent i no docent, al servei de l’Administració Local.

Article 4. El personal de l’escola infantil es regirà per la legislació aplicable en cada cas a les administracions públiques, en allò referent als seus drets i obligacions, règim salarial i de seguretat social, jornada laboral, etc.

Article 5. Les substitucions del personal de l’escola infantil per motiu de malalties, assistència a cursos i reunions, etc., es farà amb persones idònies per la seua capacitat i experiència, i el seu cost el sufragarà l’ajuntament.




Dels òrgans directius i consultius

Article 6. L’alcaldia té la màxima representació municipal en tots els òrgans directius i consultius de l’escola infantil. Podrà participar, per tant, en totes les reunions que es facen, amb veu i vot.

Article 7. La representació ordinària i permanent de la corporació en estos òrgans, la tindrà el regidor o regidora que assumeix les competències en matèria d’educació.

Article 8. L’òrgan encarregat d’elaborar les orientacions educatives i d’intervenció social, i el seguiment de la seua aplicació estarà format per:
· El personal educador de l’escola infantil
· El Gabinet Psicopedagògic de Conselleria.
· La representació de l’ajuntament.

Article 9. Les orientacions educatives s’elaboraran d’acord amb les especificitats socio-culturals del municipi, i es tindrà en compte la línia educativa del centre C.R.A., on s’han d’integrar posteriorment l’alumnat, i en el marc de les orientacions que establisca al respecte la Conselleria de Cultura, Educació i Ciència.

Article 10. L’escola infantil comptarà amb un òrgan consultiu i de recolzament format per:  

· La representació municipal que estarà integrada per Sr. Alcalde/Alcaldessa o regidor en qui delegue; el regidor/a delegat d’educació, i un representant dels grups de l’oposició.
· El personal educador de l’escola infantil.
· Una persona elegida entre el conjunt de pares, mares, tutors, tutores o representants legals dels xiquets i xiquetes atesos en l’escola infantil.
· Este òrgan consultiu haurà de reunir-se cada curs per primera vegada al mes de setembre/octubre i establir el calendari de reunions durant el curs.


Article 11. Les funcions d’aquest òrgan consultiu seran:
· Participar en l’orientació educativa de l’escola infantil.
· Participar en les activitats extraescolars.
· Donar la seua opinió respecte a les sancions que es pugen imposar per infraccions al present reglament.

Article 12. Els òrgans esmentats estableixen lliurement el seu propi calendari de reunions. Com a mínim dues vegades a l’any es convocarà assemblea general dels pares i mares per donar-los informació sobre la marxa de l’escola infantil.

Del funcionament de l’escola infantil

Article 13. El curs començarà en setembre. L’escola infantil estarà en funcionament durant 10 mesos  a l’any (de setembre a juny). Funcionarà de dilluns a divendres, amb l’horari següent:

· Horari escolarització: 09:00h a 12:00h i de 15:00h a 17:00h.
· Horari d’ampliació: de 08:00h a 09:00h o 08:30h a 09:00h
                                            de 17:00h a 18:00h


· L’horari d’entrada serà de 9 a 9’15 i de 15 a 15’15 hores
· L’horari d’eixida serà a les 12 hores i de 16’30 a 17 hores



         Les portes del Centre estaran tancades i no es permetrà l'entrada i eixida dels xiquets fora d'eixe horari. Qualsevol alteració del mateix haurà ser comunicat i aprovat per la direcció de l'Escoleta.

Calendari escolar i pagament de mensualitats

Els dies festius, durant el curs seran els establerts per la Direcció General d’Ensenyament  i el propi ajuntament.

El calendari concret a seguir durant el curs, s’entregarà a principi de curs a tots els pares i mares dels xiquets.

El preu de la mensualitat correspon a l’assistència del xiquet per jornada completa, encara que potestativament i prèvia comunicació a la Direcció de l’Escoleta, els pares determinaràn el tipus de jornada que més s’adeqüe a les seues necessitats sense que això afecte a la taxa.

L’ horari d’atenció als pares serà:
· De dilluns  a divendres de 11:30h a 12:00h.


Període d’adaptació: El procés d’adaptació tindrà una durada màxima d’un mes. Durant els primers dies  es farà un horari curt i una assistència continuada.







De les normes d’admissió i matriculació

Article 14. Tindran preferència per ser admesos els xiquets i xiquetes que residisquen en el municipi, que hi siguen empadronats en el municipi, i donat el cas, els pares dels quals treballen.

Article 15. La matrícula es formalitzarà anualment en els dates que indicarà l’ajuntament. Per a realitzar-la s’haurà de presentar:
· La fotocòpia del llibre de  família 
· Certificat mèdic respecte a les vacunacions administrades
· Resguard del banc de l’ingrés de la matrícula per al curs, segons els preu establert en les ordenances municipals.
· Full d’incripció.
· Fotocòpia del SIP.
· Foto de carnet.
                  -    Fotocòpia DNI dels pares o tutors legals

- Pagament dels rebuts: el pagament de les quotes establertes es realitzarà mensualment mijantçant domiciliació bancaria els primers dies del mes en curs.
- La no-assistència al centre durant un període de temps prolongat no comporta cap descopmte en l’import de la quota mensual d’ensenyament.
- ALtes i baixes:la baixa voluntària amb renúncia de la plaça es farà mitjançant la comunicació escrita al centre i la posterior signatura en el moment d’efectuar se la baixa. Haurà de ser efectuada pel pare/mare o representants legals del xiquet /ta.
Article 16. No s’hi admetran xiquets malalts o amb símptomes de febre per bé d’altres xiquets. Quan a l’escola ve un xiquet/ta amb una malaltia transmissible, exposa als altres al perill de contagi . Per tant NO es podrà asssistir a l’escoleta en els casos de:

· Febra: temperatura superior a 37,5ºC, fins que estiga 24h sense febra.
· Diarrea: podrà tornar quant hagen passat 24 hores amb deposicions normals.
· Conjuntivitis purulenta: ulls amb lleganyes amb pus.
· Estomatitis: afeccions de la mucosa de la boca.
· Parasitosi intestinal: diarrea explosiva o presència de cucs.
· Polls o llémenes en cabells: fins a la desaparició total dels paràsits i de les llémenes.
· Erupcions i altres afectacions de la pell: excepte si un informe mèdic amb el diagnòstic  indica que no és contagiós.
· Escarlatina:com a mínim després de 48 hores d’haver començat el tractament antimicrobià, fins i que no tinga febra.
· Bronquitis,hepatitis,mononucleosi infecciosa,erictema infecciós:fins que el personal pediàtric faça constar per escrit la seua curació.
· Galteres:fins a 9 dies despés de la inflamaciò de les glàndules paròtides.
·  Herpangina(estomatitis vesiculosa amb exantema): fins que s’assequen les últimes lesios de la boca,mans o peus. Es demanarà un informe pediàtric per escrit que indique que no és contagiosa.
· Meningitis: fins que el personal pediàtric faça constar per escrit la seua curació.
· Tuberculosi:fins que el personal mèdic corresponent determine per escrit que no és infecciosa.
· Rubèola: fins a 5 dies després de l’inici de l’exantema es demanarà un informe pediàtric per escrit.
· Varicel.la: com a mínim 7 dies o fins que s’assequen les crostes. Es demanarà un informe pediàtric escrit.
· Pallola. Com a mínim fins a 7 dies després de l’inici de l’exantema. Es demanarà un informe pediàtric escrit.
· Impétigo: És una infecció de la pell que afecta principalment a xiquets i xiquetes. Normalment apareix en forma de llagues roges a la cara, especialment al voltant del nas i la boca.

No es donarà cap medicament que es puga donar a casa cada huit hores, si és imprescindible donar-lo, caldrà l’autorització i petició escrita dels pares i avalada amb el document de la prescipció facultativa. En el full d’autorització haurà de constar el nom del xiquet/ta, el nom del medicament, la quantitat que se li ha de donar i l’hora que se la de prendre, la durada del tractament i la conservació del medicament (nevera o temperatura ambient).

      Si durant l’estada a l’escola es detecta febra i se li ha d’administrar de manera necessària algún antitèrmic, serà convinent que tinguem en el centre l’autorització actualitzada del tipus d’antitèrmic i la dosi.

Article 17. Els xiquets i xiquetes hauran d’assistir a l’escola amb roba i calçat fàcil de posar i llevar, hauran d’evitar els tirants que es botonen amb sivelles, i mai no col·locar-los baix dels jerseis. A les bates i peces d’abric cal cosir una beta o tira de goma per poder-ho penjar amb facilitat al penjador . Els xiquets i xiquets hauran de portar una roba de recanvi d’hivern i una altra d’estiu, la qual quedarà a l’escola per a casos de necessitat. 

HAURAN DE PORTAR A PRINCIPI DE CURS un paquet gran de mocadors de paper i tovalletes humides, els xiquets que n’utilitzen, bolquers i tot  rotulat amb el nom. Les reposicions es realitzaran a demanda del personal educador.

Article 18. Pel que fa al menjar, els xiquets i xiquetes portaran esmorzar i berenar. De portar qualsevol tipus de recipient, este no serà mai de vidre. També portaran una botelleta d’aigua que es quedarà a l’aula per al seu ús diari. 

Article 19. Els xiquets i xiquetes sols podran dur joguets a l’escola durant el període d’adaptació. De portar-ne, l’escola no se’n farà responsable. 

Article 20. Els pares i les mares faran constar per escrit  la seua autorització perquè els seus fills participen en les activitats extraescolars, eixides o excursions que es realitzen al centre. En casos concrets s’hi admetrà la renúncia a les activitats programades.


De les infraccions i sancions

Article 21. Les infraccions al present reglament podran ser lleus i greus. Seran infraccions lleus les infraccions no reiterades al present reglament. Seran infraccions greus la no observància reiterada d’allò que estableix el reglament, i aquelles que així considere l’òrgan consultiu de l’escola infantil.

Article 22. Les infraccions lleus es podran sancionar amb la no admissió del xiquet en l’escola per un període no superior a una setmana. Les infraccions greus podran ser sancionades amb la no admissió del xiquet o xiqueta per un període d’un a tres mesos o definitivament, segons la gravetat del cas

Article 23. Es consideren persones responsables a tots els efectes els pares i les mares, o els tutors dels xiquets i xiquetes matriculats en l’escola infantil.

